b'\n_START_ARTICLE_\nUEFA Youth League\n_START_SECTION_\nSarjaj\xc3\xa4rjestelm\xc3\xa4\n_START_PARAGRAPH_\nMestarien liigassa pelaavien seurojen U19-joukkueet pelaavat aiempaan tapaan alkulohkovaiheen kuten Mestarien liigassa. Kansallisten mestarien polun kautta kilpailussa mukana olevat seurat pelaavat puolestaan kaksi karsintakierrosta, ja 32 seurasta kahdeksan parasta etenee pudotuspelivaiheeseen, jossa vastaan asettuvat lohkovaiheessa toiseksi lohkossaan sijoittuneet joukkueet. Pudotuspelivaiheen voittajat etenev\xc3\xa4t jatkopeleihin lohkovaiheen lohkovoittajien seuraksi._NEWLINE_Mestarien polkua pitkin kilpailun p\xc3\xa4\xc3\xa4see Euroopan jalkapalloliiton maapisterankingin perusteella 32 parhaan maan edustajat. Mik\xc3\xa4li Mestarien liigassa pelaavan seuran nuorten joukkue on my\xc3\xb6s maansa mestari, siirtyy paikka seuraavalle maalle._NEWLINE_Suomesta paikka menee B-junioreiden Suomen mestarille, ja UEFA on vahvistanut Suomen olevan niiden 32 maan joukossa, jotka p\xc3\xa4\xc3\xa4sev\xc3\xa4t mukaan kilpailuun mestarien polun kautta._NEWLINE_Kilpailussa pelataan U19-joukkueilla, joissa saa olla my\xc3\xb6s mukana kolme U20-pelaajaa.\n_START_SECTION_\nHistoria\n_START_PARAGRAPH_\nUEFA Youth Leagueta pelattiin kahtena ensimm\xc3\xa4isen\xc3\xa4 kautena Mestarien liigan lohkovaiheeseen p\xc3\xa4\xc3\xa4sseiden seurojen nuorten joukkueitten kesken, mutta kaudelle 2015\xe2\x80\x932016 tehtiin muutos, jonka my\xc3\xb6t\xc3\xa4 kilpailuun p\xc3\xa4\xc3\xa4see mukaan my\xc3\xb6s niin sanotun mestarien polun kautta. Kyseist\xc3\xa4 kansallisten mestarien polkua pitkin my\xc3\xb6s Helsingin Jalkapalloklubin alle 19-vuotiaiden edustusjoukkue selvitti ensimm\xc3\xa4isen\xc3\xa4 suomalaisena joukkueena tiens\xc3\xa4 UEFA Youth Leagueen kaudella 2015\xe2\x80\x932016.'